L-Ewwel Pitazz – Noti 36-37 (għal paragrafi 71-80) Biala, raħal qrib Plock (illum magħruf għall-bjar taż-żejt) fejn il-Komunita' xtrat xi rziezet u kienet waqqfet dar l-mistrieħ għas-sorijiet u għat-tfajliet tad-dar ta' Plock. Is-sorijiet kienu jgħixu f'razzett żgħir li kien jinsab fil-ġnien, bil-bieb prinċipali fil-ġenb tal-ġnien. Kien hemm daħla quddiem il-bieb prinċipali. Aktarx Dun Peter Trojanczyk, li kien qed jirkupra saħħtu f'Biala u fl-istess ħin kien qed iservi lis-sorijiet f'affarijiet spiritwali bħala l-kappillan tal-Komunita'. Filwaqt li kienet qiegħda iżżejjen il-kappella bil-fjuri, Swor Fawstina aktarx riedet tpoġġi xi ftit minnhom fil-kmamar tal-kappillan. Ir-Reverendu Peter Trojanczyk twieled fit-3 ta' April 1887, u ġie ordnat saċerdot fit-22 ta' Ġunju 1913. Fis-7 ta' Mejju 1941, ġie arrestat mill-Ġermaniżi u bagħtuh f'kamp f'Dzialdow, fejn ġie maqtul dik is-sena stess. (Pastorali ta' kull xahar, Plock numru 9, 1949)
Noti tad-Djarju ta' Santa Fawstina Kowalska (Noti 36-37) għal par. 71-80